नई दिल्ली। देश के प्रतिष्ठित भारतीय प्रौद्योगिकी संस्थानों (आईआईटी) के 50 पूर्व छात्र समाज के वंचित तबकों (दलित, अनुसूचित जाति, अनुसूचित जनजाति) के अधिकारों की लड़ाई लड़ने के लिए आगे आए हैं। इन आईआईटीयंस के समूह ने अपनी पक्‍की नौकरियां छोड़कर एक राजनीतिक पार्टी का गठन किया है। इस समूह ने अपने राजनीतिक संगठन का नाम ‘बहुजन आजाद पार्टी’ (BAP) रखा है। उन्‍होंने अपनी पार्टी के पंजीकरण के लिए चुनाव आयोग में आवेदन किया है।